1.3.86 De Europæiske Fællesskabers Tidende Nr.L54/1 (Retsakter hvis offentliggørelse er obligatorisk) RÅDETS FORORDNING (EØF) Nr. 479/86 af 25. februar 1986 om bestemmelse af de særlige tilfælde, hvor spanske rødvine kan sammenstikkes med rødvine af visse vinstoksorter fra visse områder i andre medlemsstater RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, under henvisning til akten vedrørende Spaniens og Por- tugals tiltrædelse, særlig artikel 89, stk. 1, under henvisning til forslag fra Kommissionen, og ud fra følgende betragtninger: I artikel 125, stk. 2, i tiltrædelsesakten bestemmes det, at sammenstikning af spanske vine, bortset fra hvide bord- vine, med vine fra de øvrige medlemsstater er forbudt i perioden 1. marts 1986 til 31. december 1989, undtagen i særlige tilfælde, der skal fastlægges; disse særlige tilfælde bør derfor fastlægges; visse rødvine af visse vinstoksorter og fra visse nordlige områder af Fællesskabet har ikke megen farve, især når de er fremstillet af druer høstet et år med utilstrækkeligt antal soltimer; disse vines bleghed kan korrigeres ved sammenstikning med meget mørkerøde rødvine; det bør derfor tillades, at spanske røde bordvine, der opfylder visse nøje fastsatte krav, kan sammenstikkes med visse rødvine fra andre medlemsstater; i henhold til aktens artikel 394, stk. 1, udsættes anven- delsen af fællesskabsbestemmelserne om produktion og handel med landbrugsprodukter indtil den 1. marts 1986 — UDSTEDT FØLGENDE FORORDNING: Artikel I 1. —Når vejrforholdene, herunder et utilstrækkeligt an- tal soltimer, i visse områder af Fællesskabet gør det nød- vendigt, kan det besluttes, at rødvine fra vinavlszone A eller den tyske del af vinavlszone B og af visse vinstok- sorter, som skal fastlægges, indtil den 31. december 1989 kan sammenstikkes med spanske røde bordvine. 2. —Andelen af de spanske røde bordvine, der kan sam- menstikkes, må ikke overstige 5 % af den anvendte mængde rødvin fra de i stk. I nævnte vinavlszoner. 3. De spanske rødvine kan kun anvendes til den i stk. 1 omhandlede sammenstikning, såfremt de opfylder føl- gende krav: — et totalt alkoholindhold på 12 til 15 % vol, og — et sukkerfrit tørstofindhold på 28 til 35 g/l. 4. —Gennemførelsesbestemmelserne til denne forord- ning fastsættes efter fremgangsmåden i artikel 67 i Rå- dets forordning (EØF) nr. 337/79 af 5. februar 1979 om den fælles markedsordning for vin ('), senest ændret ved forordning (FØF) nr. 3768/85 (?). Artikel 2 Denne forordning træder i kraft den 1. marts 1986. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 25. februar 1986. På Rådets vegne G. BRAKS Formand (') EFT nr. L 54 af 5. 3. 1979, s. J. (?) EFT nr. L 362 af 31. 12. 1985, s. 8.